Det kan faktisk lade sig gøre at få et vejarbejde gjort færdigt før tiden og samtidig holde budgettet.

I dag indvier Københavns Kommune nye busbaner, der skal få de busser, som årligt transporterer 15 millioner passagerer på strækningen mellem Nørreport og Ryparken, hurtigere frem i byen. Og det vil komme alle bilister til gode, mener Per Als, kontorchef i Center for Byudvikling.

Det står jo i kontrast til myten om, at kommunale byggerier altid overskrider både tidsplan og budgetter, og det er vi glade for. Frank Jensen (S), overborgmester København

Læs også : Hurtigere frem: Københavnske busser får deres egen kørebane

- Det bliver nemmere for alle parter at køre rundt på vejene, fordi alle nu har deres egen plads på vejen. Og desuden har vi lavet om på signalerne, så trafikken bliver afviklet mere effektivt, siger han.

Kommunen ændret fokus

I Københavns kommune glæder man sig over, at det er lykkedes at få byggeriet færdig før tid.

- Byggeriet er gennemført tre måneder før tid, og desuden har vi holdt budgettet. Det står jo i kontrast til myten om, at kommunale byggerier altid overskrider både tidsplan og budgetter, og det er vi glade for, siger overborgmester Frank Jensen (S).

Han peger på, at opskriften bag succesen skal findes i, at kommunen ikke længere kun fokusere på prisen, når de skriver kontrakter, men at tiden også er blevet en betydelig faktor.